钦定古今图书集成/理学汇编/学行典/第209卷 > 杨𬭚
## 钦定古今图书集成/理学汇编/学行典/第209卷 > 杨𬭚

按《衢州府志》：“杨𬭚，添之曾孙。儿戏即习定省仪，长不
染货利。在胄监时，忽心悸，遄归父昊，果疾，越十日卒。
后以母老，竟不赴选。母病三年，非迎医未尝暂去左
右。及卒，哀毁骨立以没。孙梁登进士第。”

===程本===按《衢州府志》：“程本，字邦宁。性至孝。亲瘠，百计弗疗，乃
割股和𫗴粥以进，遂愈。亲没，执丧哀，葬祭以礼，乡里
以为难。大学士商辂为作墓铭。”